**Tisztelt Üzemeltető! Tisztelt Biztonsági Összekötő!**

A létfontosságú rendszerek és létesítmények azonosításáról, kijelöléséről és védelméről szóló 2012. évi CLXVI. törvény (Lrtv.) 6. § (14) bekezdése előírja, hogy a nemzeti létfontosságú rendszerelem üzemeltetője gondoskodik a biztonsági összekötő személy foglalkoztatásáról, és folyamatosan biztosítja a tevékenységéhez szükséges feltételeket. A biztonsági összekötő személy képesítési követelményeit az Lrtv. végrehajtási rendelete, a 65/2013. (III. 8.) Korm. rendelet az alábbiak szerint határozza meg:

*6. § (1)-(2) A biztonsági összekötő személynek, az adott ágazatnak megfelelő szakirányú végzettség mellett rendelkeznie kell,*

1. *védelmi igazgatási, katasztrófavédelmi vagy rendészeti igazgatási szakon szerzett felsőfokú végzettséggel,*
2. *tűzvédelmi, iparbiztonsági, polgári védelmi szakmai irányú rendészeti szervezői szakképesítéssel, vagy ezzel egyenértékű végzettséggel,*
3. *iparbiztonsági szaktanfolyami végzettséggel,*
4. *iparbiztonsági szakon szerzett felsőfokú végzettséggel, vagy*
5. *a katasztrófavédelem hivatásos szerveinél legalább 5 év iparbiztonsági szakterületen szerzett gyakorlattal.*

 *(3) A (2) bekezdés a)-c) pontjában előírt követelmények alól, a korábban rendvédelmi szerv által, a rendvédelmi szerv alaptevékenységébe tartozó feladatok ellátása körében legalább öt évig foglalkoztatott felsőfokú végzettségű személy mentesül. A mentesülés feltételeinek való megfelelést az érintett igazolja.*

Tájékoztatom, hogy 2017 márciusától a biztonsági összekötők részére iparbiztonsági szaktanfolyamot a BM Országos Katasztrófavédelmi Főigazgatóság a Katasztrófavédelmi Oktatási Központtal közösen szervezi.
A szaktanfolyam elvégzése a jelenlegi jogszabályok alapján 2023. július 01-ig jogosít biztonsági összekötő munkakör betöltésére. Várhatóan az iparbiztonsági szaktanfolyam 2022 évtől már nem kerül meghirdetésre.

A következő szaktanfolyamokra **2021. szeptember 13-16. között,**valamint kellő számú jelentkező esetén **2021. szeptember 20-23. között, 4-4 nap időtartamban** kerül sor
 a **balatonföldvári HOTEL JOGAR Továbbképző Központban**.

A tanfolyamok maximális létszám 36 fő, azonban képzési csoport 10 fő alatt nem indul. A jelentkezési lapon kérjük, az időpontnál a fontossági sorrendet sorszámmal jelöljék (amennyiben csak az egyik képzési időpont a megfelelő X-et kérünk beírni), a csoportok könnyebb összeállítása érdekében.

**A tanfolyami képzés díja 165.600,- Ft**, amely tartalmazza a képzés, a vizsga, a bizonyítvány kiállításának költségét, továbbá a 3 éjszaka szállást 3\*-os szállodában egyágyas elhelyezéssel és a teljes panziós ellátást (első nap ebédtől utolsó nap ebédig). Külön igény esetén a képzés igényelhető szállás nélkül (ebéddel), illetve felár ellenében korábbi érkezéssel és/vagy későbbi távozással is (ez a változat éjszakánként további 1-1 vacsorát és reggelit is tartalmaz).

Amennyiben a fent részletezett képesítési követelménnyel nem rendelkezik, kérem, hogy a mellékelt jelentkezési lap kitöltésével és megküldésével jelentkezzen a tanfolyamra. **Jelentkezési határidő: 2021. szeptember 03.**
A jelentkezéseket a beérkezés sorrendjében tudjuk elfogadni.

Budapest, 2021. június 11.

 **Tisztelettel:**

 **Müller Róbert tű. ezredes**

 **oktatási igazgatóhelyettes**

JELENTKEZÉSI LAP

A létfontosságú rendszerek és létesítmények azonosításáról, kijelöléséről és védelméről szóló 2012. évi CLXVI. törvény végrehajtásáról szóló 65/2013. (III. 8.) Korm. rendelet 6. § (2) bekezdés c) pontja szerinti biztonsági összekötő képzésre.

**Balatonföldvár, Hotel Jogar (8623 Balatonföldvár, Spur István utca 18.)**

**🞎 2021. szeptember 13-16.**

**🞎 2021. szeptember 20-23.**

Név:

Születési név:

Anyja neve:

Születési hely: Születési idő: év hó nap

Lakcím:

Értesítési cím:

E-mail: Telefon:

Képviselt szervezet:

Érintett ágazat:

Munkakör:

Számlázási adatok:

Költségviselő neve:

Költségviselő címe:

Adószám: Telefon:

Számlaszám:

A képzés megrendelésével egyidejűleg szállást igényelek a Hotel Jogarban:

|  |  |  |
| --- | --- | --- |
| **Igénylés** | **Elhelyezés** | **Részvételi díj** |
|  | a képzés időtartamára egyágyas elhelyezéssel (4 nap, 3 éjszaka) | 165.600,- Ft |
|  | a képzést megelőző éjszakára (+ 1 nap szállás vacsorával és reggelivel) | + 24.400,- Ft felár |
|  | a képzést követő éjszakára (+ 1 nap szállás vacsorával és reggelivel) | + 24.400,- Ft felár |
|  | nem kérek szállást | 93.600,- Ft |

A jelentkezés **megrendelésnek minősül**, a részvételi feltételeket magamra nézve kötelezőnek tartom, a képzés díját a számlán megjelölt határidőre megfizetem.

**Jelentkezési határidő: 2021. szeptember 03.** Lemondást csak írásban fogadunk el, a tanfolyam kezdetét megelőző 5. napig.

A jelentkezéseket a beérkezések sorrendjében tudjuk elfogadni.

**A jelentkezési lapot az alábbi címre kérjük megküldeni:** **peter.petrik@katved.gov.hu**

Dátum:

 jelentkező aláírása a költségviselő cégszerű aláírása